b'\n_START_ARTICLE_\nMihael Drofenik\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je leta 1965 na ljubljanski Fakulteti za naravoslovje in tehnologijo in prav tam 1973 tudi doktoriral. Strokovno se je izpopolnjeval v nem\xc5\xa1kem Karlsruheju. Leta 1966 se je zaposlil na Institutu "Jo\xc5\xbeef Stefan", od 1995 kot raziskovalni svetnik - vodja skupine za magnetne in polprevodne kerami\xc4\x8dne materiale. V znanstvenoraziskovalnem delu se je ukvarjal med drugim tudi z anizotropnimi feritnimi materiali in magnetnimi ternarnimi spojinami; med drugim je prispeval k razvoju in proizvodnji visokopermeabilnih feritnih materialov v ljubljanski tovarni Iskra Feriti. Priznanih ima ve\xc4\x8d patentov. Leta 1984 je bil izvoljen za izrednega, 1997 pa za rednega profesorja za splo\xc5\xa1no in anorgansko kemijo na ljubljanski fakulteti za naravoslovje in tehnologijo. Sam ali v soavtorstvu je objavil preko 100 znanstvenih in strokovnih \xc4\x8dlankov. Trenutno predava na Fakulteti za Kemijo in Kemijsko tehnologijo v Mariboru._NEWLINE_Leta 2013 mu je Univerza v Mariboru podelila naziv zaslu\xc5\xbeni profesor.'